20. 1. 87 De Europæiske Fællesskabers Tidende Nr. L 17/21 KOMMISSIONENS FORORDNING (EØF) Nr. 140/87 af 19. januar 1987 om ændring af forordning (EØF) nr. 1184/86 om gennemførelsesbestemmelserne for kontrolordningen vedrørende de mængder af visse produkter inden for fedt- stofsektoren, der overgår til frit forbrug i Portugal KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til akten vedrørende Spaniens og Portu- gals tiltrædelse, under henvisning til Rådets forordning (EØF) nr. 476/86 af 25. februar 1986 om fastsættelse af almindelige regler for kontrolordningen vedrørende de mængder af visse produkter inden for fedtstofsektoren, der overgår til frit forbrug i Portugal, og priserne på disse (?), særlig artikel 14, og ud fra følgende betragtninger : Kontrolordningen vedrørende de mængder, der overgår til frit forbrug i Portugal, omfatter kun olier og frø bestemt til fremstilling af olie ; det vil derfor være berettiget at undlade at anvende et loft for indførsel af olieholdige frø og frugter, ikke alene i form af mel, men også i uforandret stand bestemt til andre anvendelsesformål end forarbejd- ning med henblik på udvinding af olie ; såfremt mængder, der specielt importeres til Portugal som led i »almindelig« import, senere anvendes til andet formål end konsum, bør dette land have ret til at udligne tabet ved at give tilladelse til ny »almindelig« import, der højst omfatter en tilsvarende mængde ; der bør i denne situation tages hensyn til mængderne siden 1. marts 1986 ; Kommissionens forordning (EØF) nr. 1184/86 ) bør derfor ændres ; Kommissionens forordning (EØF) nr. 3330/86 ?) om ændring af forordning (EØF) nr. 1184/86 bør følgelig ophæves ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Fedtstoffer — UDSTEDT FØLGENDE FORORDNING : Artikel 1 I forordning (EØF) nr. 1184/86 foretages følgende ændringer : 1. Artikel 3, stk. 3, affattes således : »3. —Der gælder dog intet loft for import af produkter henhørende under pos. 12.01 B og pos. 12.02 i den fælles toldtarif bestemt til andre anvendelsesformål end udvinding af olie. Portugal træffer de fornødne foranstaltninger med henblik på at sikre, at de pågældende produkter faktisk anvendes som forudset.« = 2. Som artikel 3, stk. 6, indsættes : »6. Hvis de mængder, der importeres som led i »almindelig« import, er beregnet til anden anvendelse end konsum, udsteder Portugal efter kontrol af den faktiske anvendelse på anmodning et nyt importdoku- ment til den pågældende erhvervsdrivende, som højst gælder en tilsvarende mængde. Portugal giver hver tredje måned Kommissionen meddelelse om de mængder, for hvilke der er udstedt en ny licens.« Artikel 2 Forordning (EØF) nr. 3330/86 ophæves. Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende. Artikel 1 anvendes fra den 1. marts 1986. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. januar 1987. På Kommissionens vegne Frans ANDRIESSEN Næstformand () EFT nr. L 53 af 1. 3. 1986, s. 51. () EFT nr. L 107 af 24. 4. 1986, s. 23. (?) EFT nr. L 306 af 1. 11. 1986, s. 34.